Vaskna turismitalus on varasel pärastlõunal Teile ootel soe tuba ja tähtpäevalisele üllatuskingitus. Tubade kirjeldused leiad: www.vaskna.ee  Tulijad kinnitavad keha koduse supi, karaski ja magustoiduga, pakivad saunakotid  autole ja valmistuvad loodusretkeks.    Mooska* retkejuht viib Teid metsaretkele Suurelt Munamäelt Vällamäele. Retkel on tõhusaid hingamispause, põnevaid otsimismänge ja suhtlemist nii ümbritseva looduse kui ka oma mõtete ja unistustega. Retk kestab paar tundi ja lõpeb Vällamäe vastas asuvas väga erilise hõngu ja hingega Mooskas suitsusaunas.    Saunas käiakse koos perenaise või peremehega. Suitsusauna kommetega saad tutvuda suitsusauna lingile klikkides.    Hingeliselt ja ihuliselt puhastunud saunlejad viiakse tagasi Vaskna tallu. Hubases kaminasaalis tekitab mõnusa äraolemise kaminatule soojus ja kodune toit. Aukohale tõusevad lood ja meenutused tähtpäevast ja tähtpäevalisest.    Tavatu päev vaibub kosutavasse unne.    Pärast rikkalikku hommikusööki on jälle värske minna ringi vaatama  teisi põnevaid "mägieestlaste" tegemisi. Mõtteid päeva planeerimiseks leiad siit.    Ummamuudu väljasõidult võtate kaasa muljed ja värske energia oma armsate igapäevatoimetustega toimetulekuks, et kunagi tagasi tulla Haanjasse.      Maksumus 52 eurot ühele inimesele.    Hind sisaldab: majutust koos hommikusöögiga Vaskna talus, loodusretke retkejuhi ja retkejoogiga, suitsusauna, transporti Mooskalt  Vasknale, kodust pidusööki ja väikesi üllatusi.    Hind ei sisalda joovastavaid jooke, need võib soovi ja maitse kohaselt õhtuseks pidusöömaks kaasa võtta või lisaks tellida ja kohalikku pilli ja laulumeest saab kah!    * Mooska tähendab Võru keele mõnus, lahe, lõbus.